20. ΒΑΣΙΛΙΚΟΝ ΔΙΑΤΑΓΜΑ της 11 Μαΐου/4 Ιουν. 1954 Περί τρόπου αναθεωρήσεως συνταξιοδοτικών αποφάσεων του Ι.Κ.Α. Έχοντες υπ όψει τας διατάξεις του άρθρου 38 Ν.Δ)τος, 2698)53 "περί Διοικήσεως του Ιδρύματος Κοινωνικών Ασφαλίσεων μεταρρυθμίσεως της περί αυτού Νομοθεσίας ως και άλλων τινων διατάξεων" και την υπ' αριθ. 161)1954 γνωμοδότησιν του Συμβουλίου της Επικρατείας προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον 1. Πρωτοβάθμιοι Επιτροπαί αναθεωρήσεως. 1.Προς ενέργειαν της κατά το άρθρον 38 παρ. 1 του Ν.Δ. 2698)53 "περί διοικήσεως του ΙΚΑ κλπ.". αναθεωρήσεως των παρά των οργάνων του ΙΚΑ εκδοθεισών συνταξιοδοτικών αποφάσεων συνιστώνται, δι' αποφάσεων του Διοικητού του Ιδρύματος δημοσιευομένων εις την Εφημερίδα της Κυβερνήσεως εις τας έδρας πάντων ή τινών των Περιφερειακών Καταστημάτων του Ιδρύματος ανά μία ή πλείονες τριμελείς Πρωτοβάθμιοι Επιτροπαί αποτελούμεναι: α)Εκ του εν τη έδρα του Υπ/τος Προέδρου Πρωτοδικών ή ενός των αυτόθι υπηρετούντων Πρωτοδικών, ως Προέδρου υποδεικνυομένου μεθ' ενός αναπληρωτού υπό του οικείου Εισαγγελέως Εφετών, αιτήσει του Διοικητού του Ιδρύματος. β)Εξ ενός ανωτάτου ή ανωτέρου υπαλλήλου του Ιδρύματος μεθ' ενός αναπληρωτού του, λαμβανομένων εκ των παρά τη Διοικήσει υπηρετούντων ή εξ ενός Δημοσίου υπαλλήλου μεθ' ενός αναπληρωτού του δια τους εκτός της τέως Διοικήσεως Πρωτευούσης περιοχάς. γ)Εξ ενός υπαλλήλου του Ιδρύματος μεθ' ενός αναπληρωτού του λαμβανομένων εκ των υπηρετούντων παρά τω Υποκ/τος παρ' ω η Επιτροπή εξαιρουμένου του Διευθυντού το Υπ/τος. 2.Αι Επιτροπαί αναθεωρήσεως εγκαθίστανται εις τα οικεία Περ. Υποκ)τα, τοποθετείται δε παρ' αυταίς υπό του Διευθυντού του Υποκαταστήματος είς υπάλληλος ως γραμματεύς, ως και το λοιπόν αναγκαίον βοηθητικόν προσωπικόν. Δια διαταγής του Δ)ντού αιτήσει του Προέδρου της Επιτροπής τίθεται εις την διάθεσιν ταύτης κατάλληλος υπάλληλος του Υπ)τος προς μελέτην των φακέλλων και διεξαγωγήν σχετικώς ερευνών κατά τας υποδείξεις της Επιτροπής. 3.Δια της περί συστάσεως εκάστης Επιτροπής αποφάσεως του Διοικητού ορίζεται ο χρόνος εντός του οποίου δέον αύτη να περατώση το έργον της δυνάμενος και να παραταθή δι' ομοίας αποφάσεως. Εις τους μετέχοντας των Πρωτοβαθμίων Επιτροπών αναθεωρήσεως καταβάλλεται αποζημίωσις δι' έξοδα κινήσεως αυτών εκ δραχμών τεσσαράκοντα χιλιάδων κατά συνεδρίασιν και δια δέκα το πολύ συνεδριάσεις κατά μήνα. Άρθρον 2. Λόγοι αναθεωρήσεως. 1.Πάσαι αι αποφάσεις, εκδοθείσαι παρ' οιουδήποτε οργάνου του Ιδρύματος ή συγχωνευθέντος εις τούτο ειδικού Ταμείου, ανεξαρτήτως χρόνου εκδόσεως αυτών, δι' ων απενεμήθη και καταβάλλεται εις βάρος του Ιδρύματος  σύνταξις ή βοήθημα τύπου συντάξεως ή επίδομα επαγγελ. αναπροσαρμογής εις ησφαλισμένους του ΙΚΑ και συγχωνευθέντων Ταμείων ή εις μέλη της οικογενείας των, εισάγονται αυτεπαγγέλτως προς αναθεώρησιν. 2.Η αναθεώρησις χωρεί, εάν η συνταξιοδοτική απόφασις εξεδόθη κατ' εσφαλμένην εφαρμογήν των νόμων ή των κανονισμών ή κατά πλάνην περί την εκτίμησιν πραγματικών στοιχείων, ως και εάν επηκολούθησαν λόγοι συνεπαγόμενοι κατά νόμον την άρσιν της ισχύος της αποφάσεως. Η Επιτροπή αναθεωρήσεως εξετάζει ιδίως: α)Το νόμιμον και το κατ' ουσίαν βάσιμον της τυχόν εκ των υστέρων αναγνωρίσεως ακυρωθεισών υπό της υπηρεσίας ημερών εργασίας του ησφαλισμένου. β)Την ύπαρξιν ή μη της κατά νόμον απαιτουμένης ανικανότης προς εργασίαν ως προϋποθέσεως της συντάξεως αναπηρίας ή του επιδόματος επαγγελ. αναπροσαρμογής ως και της απολύτου αναπηρίας, εν περιπτώσει χορηγήσεως εκ του λόγου τούτου προσαυξήσεως της συντάξεως. γ)Την ύπαρξιν ή μη της κατά νόμον συγγενικής σχέσεως του ησφαλισμένου ή συνταξιούχου ως προϋποθέσεως προς χορήγησιν συντάξεως εις τα μέλη της οικογενείας του ως και της αναπηρίας του συνταξιοδοτουμένου χήρου ή της ανικανότητος προς πάσαν βιοποριστικήν εργασίαν τέκνων, εγγόνων και προγονών, συνταξιοδοτουμένων μετά την συμπλήρωσιν του 18ου έτους της ηλικίας των. δ)Την συμπλήρωσιν του κατά νόμου ορίου ηλικίας επί συντάξεων γήρατος. ε)Την ορθότητα του γενομένου υπολογισμού της συντάξεως ή του επιδόματος επαγγελματικής αναπροσαρμογής. στ)Την ορθότητα της γενομένης αναπροσαρμογής του ποσού συντάξεως, απονεμηθείσας κατά τον νόμον 6298)1934 "περί Κοινωνικών Ασφαλίσεων". ζ)Την τήρησν των κανόνων περί χρονικών ορίων ισχύος των νόμων, εν τη ρυθμίσει συνταξιοδοτικών υποθέσεων κατά το μεταβατικόν στάδιον της εφαρμογής του Α.Ν. 1846)51 "περί Κοινωνικών Ασφαλίσεων" και του υπό τούτου καταργηθέντος νόμου 6298)34". η)Την τήρησιν των περί παραγραφής του συνταξιοδοτικού δικαιώματος διατάξεων του νόμου. Άρθρον 3. Υγειονομικαί Επιτροπαί Προς γνωμοδότησιν περί της ανικανότητος προς εργασίαν των λόγω αναπηρίας συνταξιούχων ή μελών οικογενείας ων η συνταξιοδότησις έχει ως προϋποθέσιν την αναπηρίαν των, συνιστώνται δι' αποφάσεως του Διοικητού εις τα Περιφερειακά Υπ)τα παρ' οις λειτουργούσιν Επιτροπαί αναθεωρήσεως, ειδικαί τριμελείς Υγειονομικαί Επιτροπαί εξ ιατρών εκ των παρά τω Ιδρύματι υπηρετούντων εξ ων ο είς τακτικός ιατρός ελεγκτής εάν υπηρετή τοιούτος παρά τω Υπ)τι εις ας οι ανωτέρω παραπέμπονται υπό των Επιτροπών αναθεωρήσεως. Αι Υγειονομικαί Επιτροπαί αποφαίνονται κατά την κεκανονισμένην παρά τω Ιδρύματι διαδικασίαν, υποβάλλουσαι τον συνταξιούχον εις εμπεραστωμένην εξέτασιν, παραπέμπουσαι τούτον προς εξέτασιν εις ειδικούς ιατρούς, παραγγέλουσαι την ενέργειαν παρακλινικών εξετάσεων κλπ. Το πόρισμα της Υγειονομικής Επιτροπής, εφ' όσον μεν αναφέρεται εις το είδος, την φύσιν την διάρκειαν της διαπιστουμένης παθήσεως, είναι υποχρεωτικόν δια τας Επιτροπάς αναθεωρήσεως, εφ' όσον δε αναφέρεται εις την επίδρασιν αυτής εις την ικανότητα του συνταξιούχου προς επίδοσιν εις βιοποριστικήν εργασίαν, κατά τας διατάξεις του νόμου, έχει συμβουλευτικόν χαρακτήρα. (Μετά την σελ. 286,02(α) Σελ. 286,03 Συντάξεις 15Β.Ζ.α.20 Άρθρον 4. Διαδικασία ενώπιον των Πρωτοβαθμίων  Επιτροπών αναθεωρήσεως απόφασις. 1.Αι Επιτροπαί αναθεωρήσεως δύνανται να καλούν ενώπιόν των τους ενδιαφερομένους συνταξιούχους, τους παρ' οις ούτοι ειργάσθησαν εργοδότας και έτερα πρόσωπα δυνάμενα να παράσχουν χρησίμους δια το έργον των πληροφορίας να εξετάζουν τούτους ενόρκως ή μη, να παραγγέλουν την προσκόμισιν μισθολογίων, βιβλίων αγοράς ενσήμων και ασφαλιστικών βιβλιαρίων, ως και να ζητούν παρά δημοσίων και δημοτικών ή κοινοτικών αρχών παρά Τραπεζών και Οργανισμών Δημοσίου Δικαίου πληροφορίας ή την ενέργειαν αναγκαίων δια την αναθεώρησιν διαπιστώσεων: 2.Αι Επιτροπαί αναθεωρήσεως συνεδριάζουν παρόντων πάντων των μελών των, εκδίδουν δε πάσης ελεγχομένης υπ’ αυτών συνταξιοδοτικής αποφάσεως, ητιολογημένας αποφάσεις. Αι Επιτροπαί δύναται είτε να κηρύξουν την ελεγχομένην συνταξιοδοτικήν απόφασιν ως καλώς έχουσαν είτε να ανακαλέσουν ή να τροποποιήσουν ταύτην, εν όλω ή εν μέρει, ως προς πάντας ή τινάς των δικαιούχων είτε εξ υπαρχής είτε υπό ωρισμένου χρόνου και εφεξής. 3.Προ της εκδόσεως αποφάσεως επαγομένης οιανδήποτε μεταβολήν εις συνταξιοδοτικήν τινα απόφασιν, ο ενδιαφερόμενος δύναται κατά την κρίσιν της Επιτροπής να καλήται ενώπιον αυτής προς έκθεσιν των απόψεών του. Ούτος δύναται να παραστή και δια πληρεξουσίου, δικαιούται δε να λάβη γνώσιν του συνταξιοδοτικού φακέλλου και παντός εν γένει υπ' όψιν της Επιτροπής ευρισκομένου σχετικού στοιχείου. 4.Η απόφασις της Επιτροπής αναθεωρήσεως κοινοποιείται εις τον ενδιαφερόμενον μερίμνη του Διευθυντού του Υποκαταστήματος κατά τα ισχύοντα περί κοινοποιήσεως αποφάσεων των ασφαλιστικών οργάνων του Ιδρύματος, γνωστοποιουμένου άμα αυτώ και του κατά το άρθρον 6 δικαιώματος προσφυγής. Άρθρον 5. Δευτεροβάθμιοι Επιτροπαί αναθεωρήσεως. 1.Προς εκδίκασιν προσφυγών κατ' αποφάσεων των Πρωτοβαθμίων Επιτροπών αναθεωρήσεως συνιστάται δι' αποφάσεως του Διοικητού του Ιδρύματος, δημοσιευομένης εις την Εφημερίδα της Κυβερνήσεως εν Αθήναις, Πειραιεί, Θεσσαλονίκη και Πάτρας ανά μία Δευτεροβάθμιος Επιτροπή αναθεωρήσεως, αποτελουμένη: α)Εξ ενός εφέτου, ως Προέδρου, υποδεικνυομένου, μετά του αναπληρωτού του, υπό του οικείου Προέδρου Εφετών και δια την εν Πειραιεί Επιτροπήν υπό του Προέδρου Εφετών Αθηνών, αιτήσει του Διοικητού. β)Εξ ενός ανωτέρου υπαλλήλου του Υπουργείου Εργασίας μεθ' ενός αναπληρωτού του και γ)Εξ ενός ανωτάτου ή ανωτέρου υπαλλήλου του Ιδρύματος μεθ' ενός αναπληρωτού του. Σελ. 286,04 ΚΔ-52 2.Η εν Αθήναις Δευτεροβάθμιος Επιτροπή αναθεωρήσεως είναι αρμόδια προς εκδίκασιν προσφυγών κατ' αποφάσεων των Πρωτοβαθμίων Επιτροπών αναθεωρήσεως Αθηνών, Μυτιλήνης και Βόλου ή εν Πειραιεί κατ' αποφάσεων των Πρωτοβαθμίων Επιτροπών Πειραιώς, Χανίων, Ηρακλείου και Ρόδου, η εν Θεσσαλονίκη κατ' αποφάσεων τω Πρωτοβαθμίων Επιτροπών Θεσσαλονίκης, Καβάλας και Κομοτηνής και η εν Πάτραις κατ' αποφάσεων των Πρωτοβαθμίων Επιτροπών Πατρών Καλαμών και Ιωαννίνων 3.Παρ' εκάστη Δευτεροβαθμίω Επιτροπή αναθεωρήσεως τοποθετείται υπό του Διοικητού υπάλληλος του Ιδρύματος ως Γραμματεύς και το λοιπόν αναγκαίον βοηθητικόν προσωπικόν. 4.Η Διάταξις της παραγράφου 2 του άρθρου 4 εφαρμόζεται και προκειμένου περί των Δευτεροβαθμίων Επιτροπών. 5.Εις τους μετέχοντας των Δευτεροβαθμίων Επιτροπών καταβάλλεται αποζημίωσις δι' έξοδα κινήσεως αυτών εκ δραχμών εξήκοντα χιλιάδων κατά συνεδρίασιν και δια δέκα συνεδριάσεις το πολύ κατά μήνα. Άρθρον 6. Προσφυγή. 1.Κατά των αποφάσεων των Πρωτοβαθμίων Επιτροπών αναθεωρήσεως επιτρέπεται εις τον έχοντα συμφέρον προσφυγή ενώπιον της αρμοδίας Δευτεροβαθμίου Επιτροπής αναθεωρήσεως. Η προσφυγή ασκείται δι' αιτήσεως κατατιθεμένης εις το Υπ)μα παρ' ω εδρεύει η εκδούσα την προσβαλλομένην απόφασιν Πρωτοβάθμιος Επιτροπή αναθεωρήσεως ή εις το Υπ)μα του τόπου της κατοικίας ή της διαμονής του προσφεύγοντος, εντός ανατρεπτικής προθεσμίας δέκα πέντε (15) ημερών από της κοινοποιήσεως της αποφάσεως. 2.Η άσκησις της προσφυγής δεν αναστέλλει την εκτέλεσιν της προσβαλλομένης αποφάσεως. Η επί ταύτης όμως απόφασις της Δευτεροβαθμίου Επιτροπής δέον να εκδοθή εντός προθεσμίας δύο μηνών από της ασκήσεως, ης παρελθούσης απράκτου ή εκτέλεσις της προσβληθείσας αποφάσεως αναστέλλεται. Η Δευτεροβάθμιος Επιτροπή αποφασίζει λαμβάνουσα υπ' όψιν τα εν τω φακέλλω στοιχεία, άνευ προσκλήσεως του αιτούντος, όστις όμως δικαιούται να παραστή ενώπιον αυτής αυτοπροσώπως ή δια πληρεξουσίου εάν ζητήση τούτο. Η Δευτεροβάθμιος Επιτροπή δύναται κατά την κρίσιν της να παραπέμψη τον προσφεύγοντα ενώπιον της εν τη έδρα αυτής Δευτεροβαθμίου Υγειονομικής Επιτροπής Αναπηριών του Ιδρύματος, περί της γνωματεύσεως της οποίας ισχύουν τα εν άρθρω 3 οριζόμενα. Άρθρον 7. Ασυμβίβαστον Ο εκδώσας την συνταξιοδοτικήν απόφασιν υπάλληλος του Ιδρύματος δεν δύναται να λάβη μέρος εις την σύνθεσιν της επιλαμβανομένης της αποφάσεως Πρωτοβαθμίου ή Δευτεροβαθμίου Επιτροπής αναθεωρήσεως. Εις τον αυτόν επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 15Β.Ζ.α.20 Σύνταξη 15Β.Ζ.α.20 Συντάξεις 